| Home Pic in Greek Παραδείγματα χρήσης Pic Χρονόμετρο Αντίστροφης Μέτρησης Ανάλυση κυκλώματος |
|  | Χρονόμετρο αντίστροφης μέτρησης Ανάλυση κυκλώματος
Εισαγωγή και εξαγωγή δεδομένων με χρήση αποκωδικοποιητή 3 σε 8 Η επιλογή των υλικών για είσοδο - έξοδο δεδομένων στον PIC γίνεται με την χρήση ενός αποκωδικοποιητή τρία σε οκτώ (74HC138).
Ποδαράκι 74HC138 | Υλικό
--- | ---
0 | Διακόπτης BCD ρύθμιση δεκάδων λεπτού
1 | Διακόπτης BCD ρύθμιση μονάδων λεπτού
2 | Μπουτόν εκκίνησης χρονόμετρου
3 | Δεν χρησιμοποιείται
4 | LED Display δεκάδων λεπτού
5 | LED Display μονάδων λεπτού
6 | LED Display δεκάδων δευτερόλεπτου
7 | LED Display μονάδων δευτερόλεπτου
Η επιλογή του υλικού που θα διαβαστεί ή θα οδηγηθεί γίνεται με τον ορισμό τριών ψηφίων (Bit), RA0,1,2 της PORTA του PIC στην είσοδο του 74HC138A. Για να επιλεγεί ένα υλικό για ανάγνωση ή οδήγηση, μία έξοδος του 78HC138 γίνεται '0' (Low), αναγκάζει το τρανζίστορ (2SA1015) να άγει και έτσι συνδέεται το υλικό με τα ποδαράκια της PORTB. Με αυτή την λειτουργία εξασφαλίζεται πως δεν πρόκειται ποτέ να βρεθούν ταυτόχρονα συνδεδεμένα στην PORTB δύο υλικά, αφού τα υπόλοιπα τρανζίστορ βρίσκονται σε αποκοπή. Οι διακόπτες BCD (Είσοδοι), το μπουτόν εκκίνησης (Είσοδος) και τα LED Display (Έξοδοι) ελέγχονται αποκλειστικά από τα ποδαράκια RB0 - RB7 της PORTB. Ανάλογα με το ποιο υλικό έχει επιλεγεί τροποποιείται και η κατάσταση της PORTB (Αν θα είναι Είσοδος ή έξοδος). Πρόληψη βραχυκυκλώματος της PORTB μέσω των διακοπτών BCD Επειδή μέσω των επαφών των διακοπτών BCD μπορεί να υπάρξει βραχυκύκλωμα στα ποδαράκια της PORTB όταν αυτή λειτουργεί σαν έξοδος (Οδήγηση), έχουν τοποθετηθεί προληπτικά στο κύκλωμα δίοδοι έτσι ώστε να εμποδίζουν την ροή του ρεύματος. Λειτουργία Pull up Επειδή οι διακόπτες BCD σε αυτό το κύκλωμα δίνουν λογικό '0' στις κλειστές επαφές τους, για να το αναγνωρίσει ο μικροεπεξεργαστής πρέπει στην είσοδο σε κάθε ποδαράκι του να εφαρμόζεται σταθερά λογικό '1'. Η εσωτερική λειτουργία Pull-up εφαρμόζεται μόνο όταν η κατάσταση στα ποδαράκια της PORTB γίνει από έξοδος, είσοδος, και εφόσον έχετε ορίσει μηδέν '0' το ψηφίο RPBI του καταχωρητή OPTION. Στην περίπτωση που η PORTB λειτουργεί σαν έξοδος, η λειτουργία pull-up δεν επιδρά. Στο μπουτόν διακοπής του χρονόμετρου που είναι συνδεδεμένο στην PORTA έχει προστεθεί εξωτερική αντίσταση Pull-up, διότι η λειτουργία αυτή υποστηρίζεται μόνο για τα ποδαράκια της PORTB. Ρελέ εξόδου Στο ποδαράκι RA3 της PORTA είναι συνδεδεμένο το πηνίο ενός ρελέ, μίας μεταγωγικής επαφής, από όπου μπορείτε να οδηγήσετε οποιαδήποτε άλλη δευτερεύουσα συσκευή χαμηλής ισχύος. Κάθε ποδαράκι του PIC μπορεί να παρέχει ρεύμα της τάξης των 25-mA. Στην περίπτωση του ρελέ που χρησιμοποιείται στο κύκλωμα του παραδείγματος, το ρεύμα που καταναλώνει το πηνίο του είναι 23-mA, δηλαδή αρκετά κοντά στο όριο. Συνεπώς για να αποφύγουμε πιθανή καταστροφή του PIC η οδήγηση του ρελέ δεν γίνεται απευθείας αλλά μέσω ενός τρανζίστορ που μπορεί να παρέχει ρεύμα της τάξης των 150-mA. Κύκλωμα χρονισμού Για το χρονισμό του επεξεργαστή χρησιμοποιείται ένα κεραμικό φίλτρο (Resonator) ή κρύσταλλος 10MHz και δύο κεραμικοί πυκνωτές 22pF Κύκλωμα τροφοδοτικού Το IC3 σταθεροποιεί την τάση τροφοδοσίας από 12VDC σε 5VDC ενώ οι πυκνωτές την εξομαλύνουν και την φιλτράρουν. Επειδή η κατανάλωση του κυκλώματος είναι πολύ χαμηλή ένας σταθεροποιητής της τάξης των 100mA είναι αρκετός. Τα LED Display ενώ φαίνονται σάν να είναι συνεχώς αναμμένα, στην πραγματικότητα ανάβουν ένα κάθε φορά με αποτέλεσμα το ρεύμα που καταναλώνουν να είναι σχετικά μικρό. Για το ρελέ αναφερθήκαμε παραπάνω, επομένως στον πινακα που ακολουθεί μπορείτε να δείτε τις καταναλώσεις του κυκλώματος
| LED Display 7 τμημάτων | : 50mA
Ρελέ μίας μεταγωγικής επαφής | : 25mA
Υπόλοιπο κύκλωμα | : 10mA