| Home Pic in Greek Παραδείγματα χρήσης Pic Πινακίδα Ι Ανάλυση κυκλώματος |
Πινακίδα Ι - Ανάλυση κυκλώματος
Κύκλωμα ελέγχου LED Τα ποδαράκια RA3 έως RA0, χρησιμοποιούνται σαν έξοδοι οδήγησης της κάθε κολώνας LED. Τα ποδαράκια RB7 έως RB0 χρησιμοποιούνται σαν έξοδοι του σήματος οδήγησης για κάθε στήλη LED. Το 74HC154(Αποκωδικοποιητής 4 προς 16) είναι το ολοκληρωμένο κύκλωμα που αποκωδικοποιεί το τετραψήφιο δυαδικό σήμα σε δεκαεξαψήφιο. Στο αριστερό σχήμα όλα τα ποδαράκια της πόρτας RA βρίσκονται σε λογικό 0 (Low), σε αυτή την περίπτωση μόνο η έξοδος 0 του αποκωδικοποιητή 74HC154 βρίσκεται σε λογικό 0 ενώ οι υπόλοιπες σε λογικό 1. Συνεπώς μόνο το τρανζίστορ TR1 άγει και τροφοδοτεί με ρεύμα την κολώνα των Led που είναι συνδεδεμένη με αυτό. Για το ποια Led από αυτή την κολώνα θα ανάψουν, καθορίζεται από την λογική κατάσταση που θα βρεθούν τα ποδαράκια RB7-RB0 της πόρτας RB. Για το παράδειγμα του αριστερού σχήματος, επειδή τα ποδαράκια RB0 και RB4 βρίσκονται σε λογικό 0 (Low), τα Led D1 και D5 θα ανάψουν. Τα υπόλοιπα Led της στήλης που είναι συνδεδεμένα στα ποδαράκια της πόρτας RB θα μείνουν σβησμένα. Επίσης σβησμένα θα μείνουν και τα Led από τις υπόλοιπες κολώνες διότι τα τρανζίστορ που τους τροφοδοτούν με ρεύμα δεν άγουν. Στο διπλανό σχήμα μπορείτε να δείτε τα Led που ανάβουν κάθε φορά, με τον συνδυασμό κολώνας της πόρτας RA, και στηλών της πόρτας RB του PIC16F84A. Παρατηρείστε πως η χρονική διάρκεια φωτισμού κάθε κολώνας με Led είναι 1/16. Εάν χρησιμοποιήσετε εξωτερικό κύκλωμα με καταχωρητές συγκράτησης δεδομένων για κάθε συνδυασμό, ο χρόνος φωτισμού των Led μπορεί να μεγαλώσει. Όμως το κύκλωμα θα μεγαλώσει για αυτό στο παράδειγμά μας δεν χρησιμοποιείται. Παρατηρείστε πως στις ανόδους κάθε Led υπάρχει αντίσταση περιορισμού ρεύματος, η οποία είναι απαραίτητη, γιατί προστατεύει τα Led και τα ποδαράκια της πόρτας RB από την καταστροφή. Κύκλωμα χρονισμού
Για το χρονισμό του επεξεργαστή χρησιμοποιείται ένα κεραμικό φίλτρο (Resonator) ή κρύσταλλος 10MHz και δύο κεραμικοί πυκνωτές 22pF
Κύκλωμα τροφοδοτικού Το IC2 σταθεροποιεί την τάση τροφοδοσίας από 12VDC σε 5VDC ενώ οι πυκνωτές την εξομαλύνουν και την φιλτράρουν. Στην περίπτωση που και τα οκτώ LEDs ανάψουν ταυτόχρονα, η κατανάλωση του κυκλώματος φτάνει τα 90 περίπου mA. Σταθεροποιητής της τάξης των 100 mA μπορεί να χρησιμοποιηθεί αλλά για ασφάλεια χρησιμοποιήστε έναν της τάξης του ενός Ampere (1A).