| Home Pic in Greek Παραδείγματα χρήσης Pic Χρονόμετρο Αντίστροφης Μέτρησης |
Χρονόμετρο αντίστροφης μέτρησης
Στην παρακάτω εφαρμογή παρουσιάζεται ένα χρονόμετρο αντίστροφης μέτρησης. Δύο διακόπτες μπουτόν ελέγχουν την έναρξη ή την διακοπή της μέτρησης, και δύο περιστροφικοί διακόπτες BCD (Binary Coded Decimal), ορίζουν τον αρχικό χρόνο. Τέλος ένα ρελέ αλλάζει την κατάσταση στις επαφές του κάθε φορά που το χρονόμετρο μηδενίζει. Για την πραγματοποίηση της εφαρμογής χρησιμοποιούνται οι παρακάτω τεχνικές.
Aλλαγή κατάστασης στα ποδαράκια της PORTB (I/O)
| Τέσσερα LED Display 7 τμημάτων (Έξοδος), δύο διακόπτες BCD (Είσοδος) και το μπουτόν έναρξης του χρονομέτρου (Είσοδος) είναι συνδεδεμένα παράλληλα στα ποδαράκια της PORTB. Με την χρήση του αποκωδικοποιητή 3 σε 8 (74HC138) ένα μόνο εξάρτημα κάθε φορά διαβάζεται (Είσοδος), ή οδηγείται (Έξοδος) από την PORTB η οποία αλλάζει την κατάσταση της ανάλογα (Από είσοδο σε έξοδο και αντίστροφα).
Οδήγηση των Led Display 7 τμημάτων
| Η οδήγηση των LED Display 7 τμημάτων γίνεται με μετατροπή των δυαδικών τιμών σε δεκαδικά (BCD).
Έλεγχος απεικόνισης χρόνου με χρήση του κρατούμενου
| Στην μέτρηση χρόνου μετά τον αριθμό 59, υπάρχει ο αριθμός 00. Όταν τα ψηφία του χρονόμετρου γίνονται μηδέν παράγεται κρατούμενο.
Χρήση του εσωτερικού χρονομετρητή TMR0 για ακρίβεια στη μέτρηση
| Το χρονόμετρο μειώνει την ένδειξη του κάθε δευτερόλεπτο. Με την χρήση του εσωτερικού χρονομετρητή η ένδειξη μειώνεται κάθε 0.999 Sec. Εάν θέλετε απόλυτη ακρίβεια μπορείτε αντί για κρύσταλλο 10MHz να χρησιμοποιήσετε κρύσταλλο 3,2768MHz.
Προδιαγραφές
Μικροεπεξεργαστής | PIC16F84A
Συχνότητα χρονισμού | 10MHz
Περιοχή μέτρησης | 1 Λεπτό - 99 λεπτά
Ορισμός αρχικού χρόνου | Περιστροφικοί διακόπτες BCD
Απεικόνιση | Λεπτά : 00 - 99 Δευτερόλεπτα : 00 - 59
Έξοδος | Ρελέ μιάς μεταγωγικής επαφής. Ενδεικτικό Led λειτουργίας χρονομέτρου.
Ηλεκτρονικό μέρος
| Θεωρητικό κύκλωμα Πλακέτα Ανάλυση κυκλώματος Ανάλυση υλικών
Πρόγραμμα
| Διάγραμμα ροής Κώδικας Ανάλυση προγράμματος Εξομοίωση
Κάντε κλικ στην εικόνα για να δείτε την πλακέτα με τα υλικά