| Home Pic in Greek Οδηγός χρήσης Pic Διαδικασία παραγωγής κώδικα |
Διαδικασία παραγωγής κώδικα
Flow chart - Διάγραμμα ροής προγράμματος Το διάγραμμα ροής είναι μια παλιά και σωστή μέθοδος για οργάνωση του κώδικα. Βοηθά να γράφετε τον κώδικα με λιγότερες πιθανότητες λάθους. Ειδικά όταν ο κώδικας είναι μεγάλος, το διάγραμμα βοηθά στο να καταλαβαίνετε τι ακριβώς γίνεται. Όπως θα δείτε αργότερα πολλές φορές χρησιμοποιούνται περισσότερα του ενός διαγράμματα.
Γενικό διάγραμμα
| <-- Γενικό διάγραμμα χρησιμοποιείται για να δείξει την λειτουργία του προγράμματος, και να επισημάνει τα κομμάτια του κώδικα που θα συνδυαστούν για να ολοκληρωθεί η εφαρμογή.
Αναλυτικό διάγραμμα
Αναλυτικό διάγραμμα χρησιμοποιείται για να δείξει την αναλυτική λειτουργία κάθε κομματιού που απαρτίζει το πρόγραμμα.
Τα τρία σημαντικά που πρέπει να αποφασίσετε πριν αρχίσετε να γράφετε κώδικα είναι:
Οργανώστε την πορεία του προγράμματος
| Αυτό είναι το βασικότερο κομμάτι.
Ονομάστε τα κομμάτια του προγράμματος
| Ονομάστε τα κομμάτια που σε αυτά θα επιστρέφει ο μικροεπεξεργαστής μετά από παραπομπή (εντολές GOTO, CALL, κ.λ.π).
Αποφασίστε το σκοπό και τα ονόματα των καταχωρητών γενικής χρήσης.
| 68 καταχωρητές (Registers) υπάρχουν στην διάθεση σας, είναι βασικό να τους δώσετε ονόματα μοναδικά τα οποία θα μπορείτε να θυμάστε κατά την διάρκεια γραφής του κώδικα.
Construction of the software - Τα βασικά κομμάτια του κώδικα
| (1) The definition part of the hardware - Προσδιορισμός επεξεργαστή
| Σε αυτό το σημείο πρέπει να δηλώσετε τον τύπο του μικροεπεξεργαστή στον οποίο θα αναφέρετε ο υπόλοιπος κώδικας. Χρησιμοποιείτε από τον μεταγλωττιστή (Compiler - Assembler) έτσι ώστε η μεταγλώττιση σε γλώσσα μηχανής να γίνει σωστά. Με την προτροπή LIST p=16f84 ορίζεται στον μεταγλωττιστή τον PIC 16f84. ΠΡΟΣΟΧΗ !!! Οι προτροπές δεν είναι εντολές που επηρεάζουν τον μικροεπεξεργαστή, αλλά μόνο τον μεταγλωττιστή.
(2) The definition part of the register files - Ονομασία των καταχωρητών γενικής χρήσης που θα χρησιμοποιηθούν στο πρόγραμμα
| Για τον PIC16F84A, οι διαθέσιμοι καταχωρητές γενικής χρήσης είναι 68. Βαφτίζοντας κάθε ένα καταχωρητή με όνομα ανάλογο της χρήσης του μέσα στο πρόγραμμα, είναι πολύ εύκολο να τον θυμάστε. Με την προτροπή π.χ count EQU 0ch βαφτίζετε τον 0ch σαν count, έτσι κάθε φορά που θα θέλετε να αναφερθείτε στον 0ch μπορείτε να χρησιμοποιείτε το όνομα count που είναι σαφώς πιο εύκολο να θυμάστε.
(3) The initialization processing part - Αρχικοποίηση
| Από αυτό το σημείο και μετά όποιες εντολές γράψετε θα επηρεάζουν τον μικροεπεξεργαστή, και θα γράφονται στην μνήμη προγράμματός του. Η αρχικοποίηση είναι η λειτουργία που κάνει ο PIC μετά την εφαρμογή σε αυτόν της τάσης τροφοδοσίας. Δηλαδή τον ορισμό για το ποια ποδαράκια θα είναι είσοδοί, ποια έξοδοι, την επιλογή Bank με χρήση του καταχωρητή STATUS, την δήλωση των αρχικών τιμών για κάποιους από τους καταχωρητές γενικής χρήσης, κ.λ.π. Με την προτροπή ORG καθορίζετε τη διεύθυνση από όπου θα ξεκινήσει η εκτέλεση των εντολών.
(4) The main processing part - Κύριο μέρος
| Στο κύριο μέρος βρίσκονται όλες οι εντολές που θα εκτελέσει ο μικροεπεξεργαστής. Τις περισσότερες φορές χωρίζεται σε δυο μέρη, τον σκελετό και τις υπορουτίνες. Όταν μέσα στο πρόγραμμα υπάρχει σύνολο εντολών που χρειάζεται να εκτελείτε αρκετές φορές, τότε αντί να το επαναλαμβάνετε συνεχώς μπορείτε να το κάνετε υπορουτίνα, βάζοντας μία ετικέτα στην αρχή , την εντολή Επέστρεψε RETURN στο τέλος του και να το καλείτε οπουδήποτε χρειάζεται με την εντολή Κάλεσε CALL.
(6) The source ending - Τέλος
| Εδώ τελειώνει ο κώδικας. Με την προτροπή END ορίζεται στον μεταγλωττιστή το τέλος του κώδικα. ΠΡΟΣΟΧΗ !!! Οι προτροπές δεν είναι εντολές που επηρεάζουν τον μικροεπεξεργαστή, αλλά μόνο τον μεταγλωττιστή.